PATVIRTINTA

VĮ Žemės ūkio informacijos ir kaimo

verslo centro generalinio direktoriaus

2018 m. rugpjūčio 22 d.

įsakymu Nr. 1V-133

**KOMBINUOTŲJŲ, SAUSŲJŲ PAŠARŲ IR PREMIKSŲ GAMYBOS IR PREKYBOS STATISTINIO TYRIMO METODIKA**

# SKYRIUS

# BENDROSIOS NUOSTATOS

1. Kombinuotųjų, sausųjų pašarų ir premiksų gamybos ir prekybos statistinio tyrimo metodikoje (toliau – Metodika) aprašomas kombinuotųjų, sausųjų pašarų ir premiksų statistinio tyrimo (toliau – tyrimas) tikslas, vartojamos sąvokos, nurodomi tyrimą reglamentuojantys teisės aktai, taikomi klasifikatoriai, statistinių duomenų surinkimo ir apdorojimo bei informacijos pateikimo naudotojams tvarka.
2. Tyrimas atliekamas nuo 2011 metų.

# SKYRIUS

# STATISTINIO TYRIMO TIKSLAS

1. Tyrimo tikslas – rengti kombinuotųjų, sausųjų pašarų ir premiksų gamybos ir prekybos statistinę informaciją, leidžiančią atlikti pašarų rinkos stebėseną, analizę ir prognozę.
2. Pagrindiniai statistinės informacijos naudotojai yra Lietuvos Respublikos žemės ūkio ministerija, valstybės ir savivaldybių institucijos ir įstaigos, žiniasklaidos, verslo ir mokslo atstovai, Europos ir kitos tarptautinės institucijos ir kt.
3. Tiriamieji laikotarpiai – mėnuo ir pusmetis.

# SKYRIUS

# VARTOJAMOS SĄVOKOS IR SUTRUMPINIMAI

1. Metodikoje vartojamos sąvokos:

6.1. **duomenų teikėjas –** Lietuvos Respublikos pašarų ūkio subjektų registre įregistruota įmonė, registruota ar (ir) patvirtinta kaip gaminanti tiekti rinkai kombinuotuosius pašarus (KPG) arba (ir) premiksus (PG);

6.2. **duomenų tvarkytojas** – VĮ Žemės ūkio informacijos ir kaimo verslo centras;

6.3. **ekologiškas kombinuotasis pašaras** – kombinuotasis pašaras, kurio ne mažiau kaip 95 proc. sausosios medžiagos sudaro ekologiškos pašarinės žaliavos;

6.4. **ekologiškos pašarinės žaliavos** – sertifikuotame ekologinės gamybos ūkyje ar įmonėje ekologiškai užaugintos, pagamintos ir paruoštos pašarinės žaliavos;

6.5. **kombinuotasis pašaras** – pašarinių žaliavų mišinys su pašaro priedais arba be jų, naudojamas kaip visavertis pašaras ar pašaro papildas gyvūnams;

6.6. **premiksas** – tiesiogiai gyvūnams šerti neskirtas pašarų priedų mišinys arba vieno ar kelių pašarų priedų ir pašarinių žaliavų ar vandens mišinys, naudojamas kaip tam tikrų medžiagų šaltinis kombinuotiesiems pašarams gaminti;

6.7. **sausasis pašaras** – dehidratuotas ir (arba) natūraliai džiovintas pašaras.

1. Metodikoje vartojami sutrumpinimai:

7.1. **IDIS –** Interaktyvioji duomenų įvesties sistema;

7.2. **LŽŪMPRIS** – Lietuvos žemės ūkio ir maisto produktų rinkos informacinė sistema.

1. Kitos šioje Metodikoje vartojamos sąvokos suprantamos taip, kaip jas apibrėžia Lietuvos Respublikos pašarų įstatymas, Lietuvos Respublikos statistikos įstatymas, Lietuvos Respublikos žemės ūkio ministro 2007 m. lapkričio 29 d. įsakymas Nr. 3D-524 „Dėl nacionalinės žemės ūkio ir maisto produktų kokybės sistemos“.

# SKYRIUS

# TEISINIS PAGRINDAS

1. Tyrimą reglamentuojantys teisės aktai:
   1. 2005 m. kovo 7 d. Komisijos reglamentas (EB) Nr. 382/2005, nustatantis Tarybos reglamento (EB) Nr. 1786/2003 dėl bendro sausųjų pašarų rinkos organizavimo taikymo išsamias taisykles (OL 2005 L 61, p. 4);
   2. 2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, EB Nr. 1037/2001 ir (EB) Nr. 1234/2007 (OL 2013 L 347, p. 671);
   3. Lietuvos Respublikos pašarų įstatymas;
   4. Lietuvos Respublikos žemės ūkio ministro 2011 m. gegužės 16 d. įsakymas Nr. 3D-404 „Dėl Duomenų apie pašarus teikimo taisyklių patvirtinimo“.

# SKYRIUS

# TAIKOMI KLASIFIKATORIAI

1. Tyrime naudojami šie klasifikatoriai, kurie skelbiami Oficialiosios statistikos portale osp.stat.gov.lt → Klasifikatoriai:
   1. Ekonominės veiklos rūšių klasifikatorius (EVRK 2 red.), patvirtintas Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“;
   2. Produktų, gaminių ir paslaugų klasifikatorius (toliau – PGPK);
   3. Kombinuotosios nomenklatūros klasifikatorius (toliau – KN).

# SKYRIUS

# TIRIAMOSIOS VISUMOS ELEMENTŲ APRĖPTIS, SKAIČIUOJAMI PARAMETRAI

1. Tyrimo populiaciją sudaro ūkio subjektai, gaminantys ir tiekiantys rinkai kombinuotuosius pašarus ir premiksus, sausuosius pašarus.
2. Duomenų teikėjų sąrašas kiekvienais metais sausio 1 d. sudaromas ir (arba) atnaujinamas pagal Lietuvos Respublikos patvirtintų pašarų ūkio subjektų registrą.

13.Tyrimo vienetai:

13.1. įregistruoti ir nustatyta tvarka patvirtinti ūkio subjektai, gaminantys visaverčius kombinuotuosius pašarus, pašarų papildus ir premiksus, gamybai superkantys ir naudojantys pašarines žaliavas, taip pat prekiaujantys šiomis žaliavomis;

13.2. sertifikuotos įmonės, užsiimančios visaverčių ekologiškų kombinuotųjų pašarų ar jų papildų gamyba, taip pat visaverčių ekologiškų ir nacionalinės kokybės kombinuotųjų pašarų ir jų papildų žaliavų supirkimu, pardavimu ir perdirbimu;

13.3. sausųjų pašarų gamybos įmonės.

1. Geografinė statistinio tyrimo aprėptis – Lietuvos Respublikos savivaldybės.
2. Skaičiuojami rodikliai:
   1. kombinuotųjų pašarų ir premiksų gamybai naudojamų pašarinių priedų ir žaliavų prekybos, sunaudojimo ir atsargų kiekis (kg) ir vertė (EUR), perdirbimo ir atsargų kiekis (kg);
   2. kombinuotųjų pašarų ir premiksų gamybos ir prekybos kiekis (kg) ir vertė (EUR), jų sunaudojimas savame ūkyje (kg), atsargų kiekis (kg);
   3. sausųjų pašarų gamybos ir pardavimo kiekis (kg), vertė (EUR), atsargų kiekis (kg).

# SKYRIUS

# TAIKOMI METODAI

1. Atliekamas ištisinis tyrimas.
2. Statistiniams parametrams skaičiuoti taikomas sumavimo metodas. Skaičiuojama metinė suvestinė statistinė informacija pagal kombinuotųjų ir sausųjų pašarų, kombinuotųjų pašarų žaliavų ir jų priedų rūšis ir kategorijas.

# SKYRIUS

# STATISTINIŲ DUOMENŲ SURINKIMAS IR APDOROJIMAS

1. Tyrimas atliekamas duomenų teikėjams pildant statistinių ataskaitų formas, patvirtintas Lietuvos Respublikos žemės ūkio ministro 2011 m. gegužės 16 d. įsakymu Nr. 3D-404 „Dėl Duomenų apie pašarus teikimo taisyklių patvirtinimo“.
2. Kombinuotųjų pašarų ir premiksų gamybos įmonės statistinius duomenis pateikia užpildydamos:
   1. Kombinuotųjų pašarų ir premiksų gamybai naudojamų pašarinių priedų ir žaliavų prekybos, sunaudojimo ir atsargų pusmečio ataskaitos formą GPS-1 (toliau – forma GPS-1). Statistiniai duomenys pateikiami kas pusmetį: pirmojo pusmečio duomenys – iki vasario 5 d., antrojo pusmečio – iki rugpjūčio 20 d.;
   2. Kombinuotųjų pašarų ir premiksų gamybos ir prekybos mėnesio ataskaitos GPS-3 formą (toliau – forma GPS-3). Statistiniai duomenys už praėjusį mėnesį pateikiami iki kito mėnesio 15 dienos.
3. Sausųjų pašarų gamybos įmonės statistinius duomenis pateikia užpildydamos Sausųjų pašarų gamybos ir pardavimo mėnesio ataskaitos formą GPS-2 (toliau – forma GPS-2). Statistiniai duomenys už praėjusį mėnesį pateikiami iki kito mėnesio 15 dienos.
4. Statistiniai duomenys pagal šias formas teikiami naudojant IDIS adresu <https://is.vic.lt/pls/vris/ris_start.loginVesti>. Nesant techninių galimybių naudotis IDIS, duomenys teikiami el. p. [pasarai@vic.lt](mailto:pasarai@vic.lt) arba faksu Nr. (8 5) 203 0050.
5. Iš statistinių duomenų, surinktų pagal formas GPS-1 ir GPS-2 ir gaminių grupei priskirtų pagal KN, ir iš statistinių duomenų, surinktų pagal formą GPS-3 ir gaminių grupei priskirtų pagal PGPK, apskaičiuojamos vidutinės svertinės kainos:

čia: V – atitinkamų gaminių grupės vidutinė (svertinė) kaina (EUR); I1, I2, In – atitinkamų gaminių grupės vertė (EUR); G1; G2; Gn – atitinkamų gaminių grupės kiekis (kg).

# SKYRIUS

# STATISTINIŲ DUOMENŲ KOKYBĖS UŽTIKRINIMAS

1. Užtikrindamas statistinių duomenų kokybę už tyrimą atsakingas Rinkos informacijos ir ekonominės analizės skyriaus specialistas (toliau – specialistas) vadovaujasi Statistinių duomenų Lietuvos žemės ūkio ir maisto produktų rinkos informacinei sistemai teikimo, patikros, tvarkymo, statistinės informacijos rengimo, teikimo nacionalinėms institucijoms ir skelbimo procedūros aprašu, Duomenų teikėjų, teikiančių duomenis Lietuvos žemės ūkio ir maisto produktų rinkos informacinei sistemai, patikros procedūros aprašu ir Oficialiosios statistinės informacijos rengimo rizikos vertinimo metodika.
2. Duomenų teikėjų pateiktų statistinių duomenų išsamumo ir patikimumo kontrolė atliekama tokiu būdu:
   1. naudojant LŽŪMPRIS IDIS įdiegtas automatizuotas priemones registruojamos išsiskiriančios reikšmės ir komunikuojant su duomenų teikėju atliekama priežasčių analizė;
   2. nustačius netikslumų, apie juos informuotas duomenų teikėjas pateikia pakoreguotą statistinės ataskaitos formą;
   3. duomenų teikėjo pateikti statistiniai duomenys lyginami su jo ankstesnio laikotarpio statistiniais duomenimis.
3. LŽŪMPRIS IDIS yra saugoma duomenų koregavimo istorija.
4. Duomenų įvedimo ir (ar) patikros metu nustatytas neatitiktis ir koregavimo veiksmus specialistas registruoja Neatitikčių registravimo žurnale (Metodikos priedas).

# SKYRIUS

# STATISTINIŲ DUOMENŲ IR STATISTINĖS INFORMACIJOS KONFIDENCIALUMO UŽTIKRINIMAS

1. Duomenų tvarkytojas užtikrina duomenų teikėjų teikiamų statistinių duomenų konfidencialumą ir vientisumą.
2. Duomenų tvarkytojas teisės aktų nustatyta tvarka privalo saugoti ir tvarkyti duomenų teikėjų apskaitą:
   1. ataskaitos, gaunamos el. paštu ir faksu, saugomos 5 (penkerius) metus;
   2. duomenų teikėjų pateikti statistiniai duomenys skaitmeninėje laikmenoje yra saugomi neribotą laiką.
3. Duomenų teikėjai privalo tvarkyti statistinių duomenų ataskaitų apskaitą ir jas saugoti 3 (trejus) metus duomenų teikėjo nustatytose laikmenose.
4. Už duomenų teikėjo rengiamų ir duomenų tvarkytojui teikiamų statistinių duomenų ataskaitų apskaitos tvarkymą atsako duomenų teikėjo vadovas arba jo įgaliotas asmuo.
5. Asmens duomenų saugumas užtikrinamas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

# SKYRIUS

# NAUDOJAMOS KOMPIUTERIŲ PROGRAMOS

1. Tyrimui atlikti reikalinga duomenų bazė ir IDIS sukurtos naudojant „Oracle“ platformą. Statistiniai duomenys analizuojami ir statistinė informacija rengiama naudojant „MS Excel“ programą.

# SKYRIUS

# STATISTINĖS INFORMACIJOS SKLAIDA

1. Vadovaujantis Statistinės informacijos skelbimo kalendoriumi, statistinė informacija rengiama ir skelbiama ŽŪIKVC interneto svetainėje [www.vic.lt](http://www.vic.lt), leidiniuose „Agro RINKA“, „Lietuvos žemės ūkis: faktai ir skaičiai“.
2. Pagal užklausas parengta statistinė informacija teikiama Lietuvos Respublikos žemės ūkio ministerijai, kitoms institucijoms bei naudotojams ŽŪIKVC teisės aktų nustatyta tvarka.

# SKYRIUS

# BAIGIAMOSIOS NUOSTATOS

35. Pasikeitus Metodikoje nurodytiems teisės aktams, vadovaujamasi aktualiomis šių teisės aktų redakcijų nuostatomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kombinuotųjų, sausųjų pašarų ir premiksų gamybos ir prekybos statistinio tyrimo metodikos

priedas

**(Neatitikčių registravimo žurnalo forma)**

**NEATITIKČIŲ REGISTRAVIMO ŽURNALAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Neatitiktis | | | Koregavimo veiksmai | | | Prevencinis veiksmas ir priemonės | Pastabos |
| Trumpas apibūdinimas | Nusta-tymo data | Atsakingo darbuotojo vardas, pavardė | Trumpas apibūdinimas | Atlikimo data | Atsakingo darbuotojo vardas, pavardė |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_